Valon Behrami

Valon Behrami (sündinud 19. aprillil 1985 Kosovos Mitrovicas) on Šveitsi jalgpallur. Ta on Itaalia kõrgliiga klubi Genoa C.F.C. poolkaitsja.

Behrami vanemad on pärit Kosovost, ent keerulistel aastatel otsustas perekond kolida Šveitsi. Valon oli tollal liiga noor, et aru saada probleemidest kodumaal ja kolimise tegelikest põhjustest. Uueks asupaigaks sai väikelinn Stabio. Linnake asub riigi selles osas, kus räägitakse itaalia keelt. Esimesed kokkupuuted jalgpalliga sai ta kodulinna FC Stabio rivistuses. Järgmised klubid olid FC Chiasso ja FC Lugano.

Pärast edukaid mänge FC Lugano särgis omandas Behrami mängijaõigused Genoa C.F.C., ning sealt edasi laenati ta hooajal 2003–2004 Hellas Veronasse. Itaalia esiliigas suurepäraseid mänge teinud mees müüdi 2005. aasta suvel Rooma Laziosse. Behrami nimi kanti Lazio ajalooraamatusse, kuna skooris üliolulises matšis 92. mänguminutil. See tegi temast ühe armastatuma mängija Lazio fännide seas.

23. juulil 2008 ostis West Ham United Behrami mängijaõigused, ning mees nuusutas esimest korda Premier League'i hõngu. Ülemineku hind oli 5 miljonit naelsterlingit.

2012–2014 mängis ta Napolis, seejärel ühe hooaja Saksamaa kõrgliiga klubis Hamburger SV ning pärast seda kaks hooaega Inglismaal Watfordis. Aastatel 2017–2019 mängis Behrami Itaalia kõrgliiga klubis Udinese. 2019. aastal mängis ta lühikest aega Šveitsi kõrgliiga klubis FC Sion ning 2020. aasta jaanuaris naasis Genoasse.

Šveitsi jalgpallikoondises mängis ta aastatel 2005–2018 kokku 83 korda ja lõi neis kaks väravat. Ta on ainus Šveitsi mängija, kes on mänginud järjest neljadel maailmameistrivõistlustel (2006, 2010, 2014, 2018).

 Isiklikku 
2018. aastal abiellus ta mäesuusataja Lara Gutga.Lara Gut und Valon Behrami haben gereitet!. tele1.ch. 12.7.2018. Vaadatud 1.12.2018

 Saavutused 
Napoli
Coppa Italia: 2013–14

 Viited 

Kategooria:Šveitsi jalgpallurid
Kategooria:Genoa CFC mängijad
Kategooria:Rooma Lazio mängijad
Kategooria:West Ham Unitedi mängijad
Kategooria:ACF Fiorentina mängijad
Kategooria:SSC Napoli mängijad
Kategooria:Hamburger SV mängijad
Kategooria:Watford FC jalgpallurid
Kategooria:Udinese Calcio mängijad
Kategooria:Serie A mängijad
Kategooria:Premier League'i mängijad
Kategooria:Bundesliga mängijad
Kategooria:Sündinud 1985